section_heading: Dolazak Juta
paragraph_text: thumb|right|Jutska naselja u Britaniji oko 575. Nakon povlačenja Rimljana, velik broj govornika germanskog jezika s kontinenta nastanio se u Kentu, ponajviše Juti, donoseći svoj jezik. Iako su protjerali domaće romano-britansko stanovništvo, neki su vjerojatno ostali na tom području da bi se vremenom asimilirali s doseljenicima. Od okupatorskih plemena Jute su bile najistaknutije, i područje je postalo Jutsko kraljevstvo zabilježeno oko 730. kao Cantia, a onda 835. godine kao Cent. Ranosrednjovjekovni stanovnici (današnje) grofovije nazivali su se Cantwara ili Kentiški narod. U to vrijeme grad Canterbury bio je najveći grad u Kentu. 597. godine papa Grgur I. imenovao je benediktinskog monaha Augustina (koji je nakon smrti proglašen sveti Augustin Canterburyski) prvim nadbiskupom Canterburyja. U prethodnoj godini Augustin je poganskog kralja Ethelberta iz Kenta uspješno preobratio na kršćanstvo. Canterburyjska biskupija postala je prva engleska biskupska stolica s prvom katedralom i otada je ostala središte kršćanstva u Engleskoj. Druga značajna engleska katedrala bila je ona u Rochesteru u Kentu.